MSX

MSX ye un estandar de ordinador domestico de 8 bits comercializau entre as anyadas de 1980 y en primerías d'as anyadas de 1990. Estió definiu por Kazuhiko Nishi y presentau por  Microsoft y ASCII Corporation o 27 de chunio de 1983 en Chapón, an se convirtió en un d'os dominadors d'o mercau domestico, por dezaga d'o FM-7, o NEC PC-8801, o Sharp X1 y atros.

Tenió amás exito en Europa (Espanya, Francia y Países Baixos), Brasil, Chile, Argentina, Cuba y a Unión Sovietica, en istos zaguers países estioron mercaus por as autoridaz educativas milars d'unidaz pa equipar escuelas.

Estió un intento d'unir baixo un mesmo estandar a toz os fabricants. Beluns d'os mas destacaus estioron Canon, Casio, Panasonic, Philips, Sony, Toshiba y Yamaha.

Manimenos MSX nunca plegó a estar o estandar global que os suyos creyadors preveyioron, prencipalment porque mai se conquirió Estaus Unius (o prencipal mercau mundial alavez) ni a mayor parti d'Europa.

 Versions 
MSX 1 (1983)
MSX 2 (1986)
MSX 2+ (1988) 
MSX turbo R (1990)

 Fabricants d'ordinadors MSX 
 MSX 1: Spectravideo, Philips, Sony, Sanyo, Mitsubishi, Toshiba, Hitachi, Panasonic, Canon, Casio, Pioneer, General, Yamaha, Yashica-Kyocera, GoldStar, Yeno, Daewoo, Gradiente (Brasil),Sharp/Epcom
 MSX 2: Philips, Sony, Sanyo, Mitsubishi, JVC, National, Panasonic, Canon, Yamaha, Daewoo
 MSX 2+: Sony, Sanyo, Panasonic
 MSX turbo R: Panasonic

 Se veiga tamién 
 Retroinformatica.
 Konami.
 SymbOS.

Categoría:Ordinador domestico